અહીં બીજા માળ પર સાબરમતી રિવરફ્રન્ટ ડેવલપમેન્ટ કોર્પોરેશનની ઓફિસ કાર્યાન્વિત કરાશે તથા કોન્ફરન્સરૂમ સહિતની જગ્યાને કોર્પોરેટ જગતનાં લોકોને કાર્યક્રમનું આયોજન કરવા માટે ભાડે પણ આપવામાં આવશે. રિવરફ્રન્ટ હાઉસ ઉપરથી રિવરફ્રન્ટના વ્યૂના નજારાને મુખ્ય મંત્રીએ બિરદાવ્યો હતો. રિવરફ્રન્ટ હાઉસમાં ગ્રાઉન્ડ ફ્‌લોર તથા ૫ માળ તથા ૩ ભોંયરાનું કુલ ૧૬,૫૯૪ ચો.મી. બાંધકામ કરવામાં આવેલ છે. ભોંયરાના બાંધકામમાં ૧૨મી ઉંડાઇ સુધીનું ખોદાણ કરવા માટે ડાયાફ્રામ વોલનું વિશિષ્ટ પ્રકારનું બાંધકામ કરવામાં આવેલ છે. ભોંયરાનો ઉપયોગ પાર્કગ માટે થશે અને ૧૫૬ સ્કુટર તથા ૫૬ કાર પાર્ક થઇ શકશે. આ રિવરફ્રન્ટ હાઉસમાં ગ્રાઉન્ડ ફ્‌લોર ઉપર મ્યુઝિયમ / એક્ઝીબીશનના વપરાશ માટે અનામત રાખવામાં આવેલ છે.